Cyril Genik

Cyril Genik (født 1857, død 12. februar 1925), var en ukrainsk-kanadisk immigrasjonagent, oversetter, aviseier, og samfunnsleder. Han er karakterisert som en person av «historisk betydning i Canada».


== Liv og virke ==
Cyril Genik ble født i Bereziv Nyzhnii i Galicia og studerte i Kolomyia før han flyttet til Ivano-Frankivsk, hvor han fullførte sin lærererutdannelse. Han fikk en bachelorgrad i Lviv før han ble utnevnt til lærer i Nadvirna i 1879. I 1882 vendte Genik tilbake til hjembygden og grunnla en skole der. En gang på 1880-tallet etablerte han et møllebruk og et kooperativ. I 1890 ble han valgt inn i bystyret i Kolomyia.Senere møtte Genik Joseph Oleskiw, som hadde oppfordret ukrainere til å emigrere til Canada. Oleskiw spurte Genik om han var villig til å lede den neste gruppen av emigranter på deres reise til Canada og hjelpe dem med bosettingen der. Genik aksepterte, og sammen med sin kone og fire barn ledet han en gruppe på 64 ukrainere som ankom Quebec 22. juni 1896. 
Genik ledet gruppen først til Winnipeg, deretter til den nyopprettede bosettingen Stuartburn i Manitoba som ble det første ukrainsk-canadiske samfunnet i vestlige Canada. I august søkte Genik om botillatelse i Stuartburn, men skiftet hurtig mening og flyttet til Winnipeg. Samtidig foreslo Oleskiw at det kanadiske innenriksministeriet skulle ansette Genik som administrator av utlendingssaker knyttet til Ukrainia og oversette når det var nødvendig. I sin posisjon møtte han innvandrerne i Quebec og oppfordret dem til å legge til side sine gamle tradisjoner. Hans arbeidsmengde økte betraktelig i takt med mengden av innvandrere fra Ukraina.I 1898 var han en fulltidslønnet medarbeider i den kanadiske regjeringen. I 1899 opprettet Genik lesning av den ukrainske nasjonalpoeten Taras Sjevtsjenko i sitt hjem. Den første kanadiske avisen på ukrainsk, Kanadyiskyi Farmer, kom i 1903.
Genik selv var ikke religiøs, men så betydningen av en kristen menighet, uavhengig av de gresk-ortodokse og russisk-ortodokse tradisjoner og grunnla således en uavhengig kirke i samarbeide med Winnipegs presbyterianske kirkes prester i 1903-1904.Etter det føderale valget i Canada i 1911 hvor det liberaldemokratiske partiet tapte, mistet Genik sitt arbeide og trakk seg tilbake fra det offentlige liv. Han bosatte seg en tid i USA, men kom tilbake til Winnipeg før sin død.Genik var på dette tidspunkt så kjent blant den ukrainske befolkningen i Canada at han fikk tilnavnet «den kanadiske tsaren».


== Se også ==
Skrapjernskatedralen


== Referanser ==


== Litteratur ==
Kaye, V.J., red. (1975): Dictionary of Ukrainian Canadian biography, pioneer settlers of Manitoba, 1891–1900, Toronto.
Kaye, V. J. (1964): Early Ukrainian settlements in Kanada, 1895–1900 Dr. Josef Oleskow's role in the settlement of the Canadian northwest, Toronto.
Dombrovsky, Oleksander (1979): Outline of the history of the Ukrainian Evangelical-Reformed movement, New York & Toronto, tekst på ukrainsk.
Lupul, M. R. (1982): A heritage in transition : essays in the history of Ukrainians in Kanada, Toronto.
Himka, J.-P. (1988): Galician villagers and the Ukrainian national movement in the nineteenth century, New York.
Martynowych, O.T. (1991): Ukrainians in Kanada : the formative period, 1891–1924, Edmonton.


== Eksterne lenker ==
«Genyk (Genik, Genyk-Berezovsky), Cyril (Kyrylo)», Dictionary of Canadian Biography 2005